# +18-40

# ალექსანდრა სულამანიძე

# 

ბოლო...არც მახსოვს ზუსტად,ბოლო რამდენიმე წელია ასე მშვიდად არ მიძინია,არც ჩაი დამილევია, თითქმის ბოლომდე მაინც.  
  
-რამდენჯერ მიფიქრია ყველაფერს დავთმობ,ოღონდ ახლა დამაძინა-მეთქი და აი დავიძინე.თან რა მშვიდად,არავინ ცდილობს გამაღვიძოს,ოღონდ ჩემი ნებით არაფერი დამითმია.  
  
 რაღაცები მენანება რაც დამრჩა.წამოსვლისას კი ვიფიქრე ისე მივდივარ ნორმალურად სექსიც კი არ მქონია-მეთქი. ზუსტად მაშინ ვინანე პირველად მეათე კლასში ჩემმა პარალელურმა კლასელმა სკოლის ტუალეტში რომ ჩამკეტა ნეტა ცოტაც მომეთმინა-მეთქი.მაშინ ვაკოცე,მაგრამ როგორც კი ქამარი გამიხსნა და ცალი ხელით ჩემი ორივე ხელი დაიჭირა,ფართხალი დავიწყე,ვტიროდი და ჩემი ცრემლის სიმლაშე და მისი გამომშრალი ტუჩები ერთმანეთს ისე მოუხდა,ერთდროულად თან დასხლტომას ვცდილობდი და თან ერთი სული მქონდა თვითონ როდის ჩაიხდიდა.ჩემი შარვლის ღილის გახსნაზე ბევრი იწვალა,ვინ დამიჯერებს ამ ღილის გახსნა მეც მიჭირდა,ამიტომ არ მიყვარდა და იშვიათად ვიცვამდი,მაგრამ როცა ეს შარვალი მეცვა სულ ვხუმრობდით მეც და მთელი ჩემი კლასიც ისეა მოჭერილი ვინმეს ძაანაც რომ უნდოდეს ვერ მომტყნავს-მეთქი. ხო,ეს ერთადერთი იყო ვისაც მოვწონდი,ამიტომ ვფიქრობ ტკივილის,რომლის ინტერესიც მკლავდა,რომ არ შემშინებოდა,ალბათ იდეალური სექსი გვექნებოდა,თუნდაც ტუალეტში.ისე გამოვექეცი არ მახსოვს,ვყვიროდი,მაგრამ ხმა არ ამომდიოდა პირს რო ვაღებდი კოცნას ისეთი მოძრაობით ცდილობდა ლამის მთელი მისი სახე პირში მედო. იმ წელს სკოლაში აღარ მივსულვარ,მეთერთმეტე კლასამდე სახლში ვიყავი.

ერთი წლის განმავლობაში ყოველ დღე მირეკავდნენ ხან მასწავლებლები,ხან დირექტორები.ხან თხოვნით,ხან მუქარით.ბოლოს ვფიქრობდი სკოლიდან გამომაგდებნდენ,მაგრამ როგორც ჩანს დამინდეს.  
ამ ხნის განმავლობაში სახლში უფუნქციოდ ვიჯექი.ამის გამო ჩემს სხეულს ფორმა დაეკარგა. არ გავსუქებულვარ,პირიქით. უბრალოდ ტუალეტამდე გავლილი გზაც კი მღლიდა.წიგნი არ გადამიშლია.შესაბამისად დღემდე არ ვიცი „ვეფხისტაყოსნის“ არც ერთი სტროფი.  
 ერთი წლის მერე სკოლაში პირველად რომ მივედი მეგონა ყველა მე მიყურებდა,ძალიან შემრცხვა.  
-თორნიკე ჩვეულებრივად შემხვდა,ზუსტად ისე,მონატრებულ მეგობრებს რომ ხვდებიან ხოლმე.სახეზე,თვალის დაბლა შრამი დავინახე,აშკარად დაჭრილი იყო, მეც პირდაპირ ვკითხე რა დაგემართა-მეთქი. ვფიქრობდი,ხანდახან მაინც ვახსენდებოდი ან იმ ერთადერთად დარჩა ვისაც მოვწონდი.ამიტომ ჩავთალე რომ ჩვეულებრივი დიალოგი გვექნებოდა, მაგრამ ნაფაზი დაარტყა,სახეში შემომაბოლა და :  
„შენ კიდე არავის გაუხევიხარ?“ ,  
გარშემო ყველამ სიცილი დაიწყო,  
მე არ შევიმჩნიე,  
მეც გავიცინე.  
 სკოლიდან სახლში არ წავსულვარ, გადავწყვიტე თავი მომეკლა,მაგრამ ვერ მოვიფიქრე როგორ გამეკეთებინა ეს ისე, რომ სრულიად უმტკინვეულო ყოფილიყო.წამლების დალევა ვცადე,მაგრამ იმ ფანატიკოს თინეიჯერ გოგოს ვგავდი,რომელიც მხოლოდ სხვის დასანახად კვდება და სინამდვილეში ძალიანაც აინტერესებს რა იქნება მისი გარდაცვალების შემდეგ. ვენების გადაჭრა,სიმაღლიდან გადმოხტომა ან თავის ჩამოხრჩობა არც მიფიქრია,მენანებოდა ჩემი თავი მსგავსი ტკივილისთვის. სახლში არავის ვეკონტაქტები,დედაჩემი რაღაცას ეჭვობს და ბოლოდროს სულ იმაზე მელაპარაკება თუ რა საშინელებაა ნაადრევი ქორწინება.ჩემს მიმართ მეტად მზრუნველი გახდა,მთელი დღე მძინავს და არაფერსმეუბნება,საწოლზე ფეხსაცმელებით ავდივარ და არ ყვირის,საჭმელი საწოლში მოაქვს და ყოველ ჯერზე ერთი კითხვით მეტს მისვამს. მიკონტროლებს ციკლს,ბოლოს როდის მომივიდა ან დამიმთავრდა,ეშინია ორსულად არ ვიყო.ეშინია არა, ეჭვობს რომ ორსულად ვარ,უნდა მეგობრად გამომეცხადოს რომ აბორტზე მარტივად დამითანხმოს,არადა მეგონა მეტი ნდობა მქონდა ოჯახისწევრებისგან მაინც.არასდროს ყოფილა ჩემი სხეული ასე ფართოდ ღია 16 წლის ასაკში რომ დამეკარგა ქალიშვილობა. საბოლოოდ კითხვა ვერ გამიბედა,იცოდა როგორ გავბრაზდებოდი,ამიტომ ერთ დღესაც სისხლიანი საწოლი გადაშლილი დავტოვე რომ დაენახა და დამშვიდებულიყო, რა კარგად ჟღერს არა?**დედა შვილის სისხლის დანახვით მშიდდება.**   
 ამ ყველაფერმა ძალიან გამართო, თავისთავად სუიციდზე აღარ ვფიქრობდი,აღარც მცდელობა მქონია.დავიწყე ხატვა.ვხატავდი პორტრეტებს,მკვდარ კაცებს,შიშველ ქალებს და ა.შ.  
სკოლის დამთავრებიდან რამდენიმე თვეში დედაჩემმა თავისი ბავშვობის მეგობარი დაპატიჟა თავის ვაჟთან ერთად.რა თქმა უნდა, თითქმის ქორწილიც დაგეგმილი ქონდათ უკვე. კარგი ბიჭია, იდეალური, მაგრამ მომენტებში თორნიკე მახსენდებოდა,განსაკუთრებით მაშინ,ჩუმად და მორიდებით რომ მკითხა საპირფარეშო სად გაქვთო, ვიფიქრე მორჩა,ყველაფერი მეორდება, ახლა არც ვიყვირებ,არც ფართხალს დავიწყებ,მეტიც უფრო სწრაფად გავიხდი-მეთქი,მაგრამ პატიოსნად შევიდა,ონკანი მოუშვა,მოისაქმა და გამოვიდა.ჩემნაირი კომპლექსი აღმოაჩნდა არ მიყვარს როცა ტუალეტიდან ჩაშხრიალების ხმა გადის.  
 მეორედაც მოვიდა ჩემთან,სახლში მარტო ვიყავი,ბევრი არ მელაპარაკო ცოლად მომყავხარო,სიცილი დავიწყე და ამანაც ცალი ხელით ორი ხელი დამიჭირა,ისე მიჭერდა დალურჯებები მქონდა,თორნიკე ბევრად ფრთხილი იყო. მარტო ის მახსოვს რომ ხმა არ ამომიღია,ბავშვობის შეცდომას ხო არ გავიმეორებდი,ვინ იცის იქნებ უკანასკნელი შანსია.კარზე ზარის ხმას არც ერთი არ ვიმჩნევთ, მაგრამ ლამის ჩამოვარდნილიყო და გავაღეთ,ალბათ არ გვეწერა,არ იყო ჩვენი დღე,თან კაკუნი რომ არა ისევ შარვალი შეგვიშლიდა ხელს. ბოლო პერიოდში ისე გავხდი კიდევ მეტევა,თან უკვე მარტო მე ვიცი მარტივად როგორ იხსნება.  
  
ჩვენმა მშობლებმა იმ დღესვე დაგეგმეს ქორწილი.  
  
 ქორწილის დღემ საკმაოდ კარგად ჩაიარა,იმას თუ არ ჩავთლით რომ ჩემმა რამდენიმე წუთის ქმარმა ჩემი და მისი ნათესავების წინაშე დამარტყა,გარდა ამისა,ტრადიციულ ქორწილს ტრადიციული ჩხუბიც მოჰყვა.სახლში მივედით და ეგრევე დაიძინა,მთელი ღამე ისე არწყევდა არც გაუგია. მე საქორწილო კაბით გავათენე,თვალი არ დამიხუჭავს ვყარაულობდი. გაიღვიძა თუ არა ისე შემომხედა,მივხვდი რომ დადგა ის ნანატრი დღე,არაერთხელ რომ დაიწყო და ვერ დასრულდა.  
 დიდი მოლოდინები მქონდა,ვერაფერი ვერ ვიგრძენი,მხოლოდ მატკინა და ისევ დაიძინა,თეთრი კაბა წელს ქვემოთ მთლიანად სისხლით დაისვარა,ვიფიქრე სანამ ახალი დასვრილია გავრეცხავ, გავაშრობ და მალე დავაბრუნებ-მეთქი.მარჯვენა მხარეს მთლიანად ჩახეულა.ძალიან ვინერვიულე, ერთი დღე ვიქირავე მხოლოდ,მაგრამ გულის სიღრმეში,თორნიკეს სიტყვებზე უფრო ვფიქრობდი და ჩემ თავს დავცინოდი,რომ შევხვდები სიამაყით ვეტყვი მარტო მე კი არა კაბაც ჩემთან ერთად გაიხათქო.  
 მეორე დღე უფრო ქაოსით დაიწყო,უცხო სახლში ფაქტობრივად მარტო ვიყავი,საღამოს ძმაკაცთან ერთად მოვიდა,კარებთან გავშრი,ვერ მივხვდი რა მოხდა,რა უნდოდა თორნკეს ჩემს ქმართან ერთად.  
მე გავჩუმდი,  
თორნიკე მიღიმის.   
 სახლში შემოსვლისთანავე,პირველი ჩვენი საძინებელი ოთახი დაათვალიერებინა. მერე სკოლის ამბების გახსენება დაიწყეს, თორნიკე ფილმივით ყვებოდა, როგორ ჩაკეტა თავისი სკოლელი გოგო ტუალეტში,ყველაფერი დეტალურად მოყვა,რა სიტყვებსაც ვიძახდი ყველაფერი ახსოვდა,მე თვალები ცრემლებით ამევსო,თორნიკემ ამბის მოყოლა იმით დაასრულა რომ მთელი მეტლახი სისხლით დაისვარა.  
 ფილმივით კი არა ზღაპარივით მოყვა.  
 შეუმჩნევლად შევედი ოთახში და ის შარვალი ჩავიცვი,რომლის ღილსაც ვერც ერთმა გაუგო.გასვლა ვერ მოვასწარი,ორივე ისე შემოვარდა.არ მომეკაროთ-მეთქი და ჯიბიდან საკანცელარიო დანა ამოვიღე,ისე დავისვი ვენებზე,გავბედე,აღარ დამენანა ჩემი თავი, ტკივილზე მეტად სიამოვნება ვიგრძენი,სანამ ვუყურებდი ორივე ჩემს გადარჩენას ცდილობდა.ამიტომ გადავწყვიტე სიკვდილის წინ ამ შარვლის ჩაცმა.  
ახლა გავიღვიძე საკმაოდ მშვიდად.  
ნეტა რომელიმემ თუ მინატრა.  
ნეტა რომელიმემ მაინც თუ გახსნა ჩემი შარვლის ღილი.  
ნეტა ორსულად თუ ვიყავი,მაშინ ვიფიქრებ,რომ მარტო კაბა არ შეეწირა პირველ ღამეს.  
მეორე ღამემდე ვერც მივაღწიეთ.  
19 წლის მომკლეს,სამმა ერთად,ერთ-ერთი მე ვიყავი,რომელმაც დანის ამოღება გაბედა.

დასასრული.

2021.